Ме идымвечыште, ушкал ашныме комплексыште лийна. Чыла вережат паша шолын. Идымвечыште управляюший Г.Смирнова дене ужын мутланышна. Тудо тыште чумыр пашам виктарен колтен. Озанлыкын инженер-механикше Э.Иванов тыштак ыле. Тудо кеч-могай техникым виктарен кертеш, кӱлеш лийме годым водительымат, механизаторымат алмашта. Агрофирме вуйлатышын ойлымыж семын, озанлык лачак нунын гай тале, ӱшанле (эше ушкал комплексым вуйлытеш В.Горбуновын, бухгалтер Г.Рябининан лӱмыштым ойлыш) еҥ-влак кӱшеш ила-шӱла. Самырык доярке Т.Милютина, Г.Горбунова ончылно улыт, тыгак З.Березинам палемдаш лиеш.